નાટકમાં મિસ્ત્રી, શાસ્ત્રી અને મહેતા એમ ત્રણ ટીનેજરની વાત છે. ત્રણેય ટીનેજર એવું માને છે કે તેમના પેરન્ટ્સ તેમના માટે પૂરતા પૈસા કમાયા નથી. ત્રણેત્રણ ટીનેજર હવે પોતાની રીતે પૈસા કમાવા માટે નીકળે છે, પણ તેમને ડગલે ને પગલે તકલીફ અને મુશ્કેલીનો સામનો કરવો પડે છે. આ મુશ્કેલી તેમને પાઈ-પાઈની કિંમત સમજાવે છે. નાટકના ડિરેક્ટર મનોજ શાહ કહે છે, ‘આમ જોઈએ તો પાઈની આજે કોઈ કિંમત નથી, પણ આ જ શબ્દ જ્યારે ‘પાઈ પાઈ’ના રૂપમાં બોલાય છે ત્યારે એ અમૂલ્ય બની જાય છે.’